Drie dood, 15 beseer in Oos-Kaap-skieteryArgieffoto Lt.kol. Mzukisi Fatyela, woordvoerder van die polisie, het gesê hulle is omstreeks 18:00 in kennis gestel van ŉ skietery. “Met ons aankoms op die toneel het ŉ man en twee vroue reeds aan hul wonde beswyk. Minstens 15 mense is beseer en is na ŉ nabygeleë hospitaal gehaas vir behandeling.” Volgens Fatyela is die motief vir die skietery nie in dié stadium bekend nie. “Niemand is nog in hegtenis geneem nie, maar die polisie volg inligting op. Ons is nie seker hoeveel skieters daar was nie, maar ons weet ŉ hoë-kaliber vuurwapen is gebruik.” Fatyela het gesê die twee vroue wat dood is, was onderskeidelik 26 en 30 jaar oud. Die ouderdom van die man is nog nie bekend nie.